open-index/open-wikipedia-markdown huggingface dataset:
Dickinsonia

náhľad|Odtlačok ''Dickinsonia costata'' z Austrálie.
***Dickinsonia*** je vyhynutý rod z taxónu Dickinsoniomorpha (patriaceho do taxónu Proarticulata). Patrí do tzv. ediakarskej bioty. 

## Zaradenie v systéme
Presné zaradenie taxónu Dickinsoniomorpha (a teda aj rodu *Dickinsonia*) v systéme je neisté, ale podľa stavu poznania okolo roku 2020 najpravdepodobnejšie išlo buď o primitívne mnohobunkové živočíchy (Metazoa) alebo o primitívne dvojstranovce (Bilateralia) - porovnaj aj systém uvedený v článku dvojstranovce. 

V prospech zaradenia do dvojstranovcov hovorí okrem iného spôsob rastu jedincov. 

Podľa niektorých názorov tento rod patrí húb alebo do zaniknutej ríše organizmov. Objav molekúl cholesterolu vo fosíliách podporuje myšlienku, že Dickinsonia je živočích.

## Charakteristika
Výzorom pripomína bilaterálne symetrický rebrový ovál. Našli sa iba odtlačky v pieskovcovom podloží. Nájdené jedince boli dlhé od niekoľko milimetrov až po 1,4 m a hrubé od zlomku milimetra po niekoľko milimetrov. Prvá fosília sa našla v roku 1947 v pohorí Flinders Ranges v Južnej Austrálii, ďalšie jedince sa našli na Ukrajine (formácia Mogilev) a v Rusku. Tieto náleziská sú staré 567 až 550 miliónov rokov.

Predpokladá sa, že boli mobilní a za potravou sa pohybovali.

Je opísaných približne 9 druhov.

## Referencie

## Zdroj

Kategória:Proarticulata
Kategória:Ediakarská fauna
Viliam Oberhauser

Ing. **Viliam Oberhauser**, CSc. (* 14. január 1948, Galanta) je slovenský drevársky inžinier, ekonóm, národohospodár a politik.

## Zo života
Má sestru a brata. Do dvanástich rokov žil v Galante. Keď mal dvanásť rokov zomrel im otec. V roku 1962 sa rodina presťahovala do Zvolena.

## Politika
V rokoch 19901992 pôsobil v prvej vláde Vladimíra Mečiara a vo vláde Jána Čarnogurského ako minister lesného a vodného hospodárstva, počas jeho mandátu sa zabezpečovala dostavba vodného diela Gabčíkovo.

V KDH bol členom platformy, presadzujúcej menšinový suverenistický smer, ktorá sa neskôr odčlenila do samostatnej strany – SKDH. Medzi rokmi 19982002 bol poslancom Národnej rady SR za Slovenskú národnú stranu.

V rokoch 20132017 bol členom predsedníctva a v roku 2017 1. podpredsedom Matice slovenskej. V súčasnosti je podpredsedom Krajskej rady Matice slovenskej Trnavského kraja. V roku 2019 spoluzakladal stranu KDŽP – Aliancia za Slovensko (od roku 2021 ŽIVOT – národná strana).

## Referencie


Kategória:Slovenskí ekonómovia
Kategória:Slovenskí politici
Kategória:Ministri lesného a vodného hospodárstva Slovenskej republiky
Kategória:Politici KDH
Kategória:Politici SKDH
Kategória:Politici KSÚ
Kategória:Politici SNS (1990)
Kategória:Politici ŽIVOT – národná strana
Kategória:Poslanci NR SR (1998 – 2002)
Kategória:Pracovníci Matice slovenskej
Kategória:Osobnosti z Galanty
Bahniatko

náhľad|Bahniatka vŕby rakytovej (''Salix caprea'')
náhľad|Veľkonočná pohľadnica s motívom bahniatok
**Bahniatko** je vŕbový prútik s jahňadami, ktorý sa svätí pri bohoslužbách na Kvetnú nedeľu.

Tento zvyk pochádza z konca 7. storočia, no používanie vŕbových ratolestí ako symbola jari sa v prípade Slovanov a iných európskych národov zaužíva dávnejšie. Od 12. storočia sa na Popolovú stredu používa pomazanie popolom z minuloročných bahniatok na znamenie kajúcosti.

## Názvy
Medzi iné názvy patria: **jahňada**, **maňuška**; nárečovo: *bahňatko*, *bahňátko*, *bahnátko*, *bániatko*, *babuliatko*, *babulátko*, *baburiatko*, *baburátko*, *baburka*, *jarabiatko*, *jaburátko*, *jabrátko*, *kočička*, *macuška*, *macúška*, *majcika*, *maňka*, *púzalka*. Väčšina uvedených tvarov sa používa obyčajne v množnom čísle.

## Bahniatko v ľudovej kultúre
V slovenských ľudových zvykoch sa bahniatka po príhode z kostola na Kvetnú nedeľu zvykli odložiť za obrazy alebo za hradu na povale. Pri búrkach sa kúsok z nich vkladal do okna alebo hodil do ohňa ako ochrana proti blesku. Pri chorobách nimi okiadzali chorých, pri prvej jarnej orbe sa bahniatko vkladalo do prvej brázdy alebo aj k prvému zasadenému zemiaku. Niekedy sa dávajú aj na hroby.

Podobné zvyky existovali aj v Česku.

## Poznámky


## Referencie

## Iné projekty

## Externé odkazy
* Kvetná nedeľa – Centrum pre tradičnú ľudovú kultúru

Kategória:Vŕba
Kategória:Kresťanské symboly
Mälaren

**Mälaren** je tretie najväčšie jazero v Švédsku. Nachádza sa v centrálnej časti krajiny, západne od hlavného mesta Štokholm a zasahuje do štyroch provincií – Štokholm, Uppsala, Västmanland a Södermanland. Jeho plocha je približne  a plocha povodia viac ako . Priemerná hĺbka je , maximálna .

Jazero je ľadovcového pôvodu, ešte v 12. storočí bolo zálivom Baltského mora, no výzdvihom Škandinávskeho polostrova po ústupe ľadovca poslednej doby ľadovej sa oddelilo a v súčasnosti je hladina jazera  nad hladinou mora. S Baltikom je spojené kanálom Södertälje a prielivmi Norrström a Söderström. Pobrežie jazera je pomerne členité s množstvom zálivov a zátok. Na jazere sa nachádza približne 1200 ostrovov, najväčšie sú Selaön (), Svartsjölandet (), Ekerö-Munsö (), Tosterön-Aspön (), Adelsö () a Ängsö ().

## Iné projekty

## Zdroj
* 

Kategória:Jazerá vo Švédsku
Game & Watch

**Game & Watch** bola séria prenosných 4-bitových herných konzol vyrábaných japonskou firmou Nintendo medzi rokmi 1980 a 1991. Tvorcom tejto série bol legendárny herný dizajnér Gunpei Yokoi, ktorý neskôr navrhol aj Game Boy. Nápad na vytvorenie takejto konzoly Yokoi dostal potom, ako raz vo vlaku videl jedného cestujúceho znudene sa hrať s kalkulačkou.

Každá Game & Watch konzola v sebe mala predinštalovanú iba jednu hru, neboli používané akékoľvek externé médiá. Okrem hry mala každá konzola v sebe zabudované aj hodiny a budík.

Samotný dizajn hier bol kvôli obmedzeným technickým možnostiam primitívny, hralo sa iba na vysoké skóre. Úplne prvý model Game & Watch obsahoval jednoduchú žonglovaciu hru *Ball*. V prvých hrách vystupovali jednoduché čiernobiele postavičky (neskôr pomenované Mr. Game & Watch), ale neskôr sa začali vyrábať aj modely so špeciálnymi verziami Donkey Kong a Super Mario hier.

Väčšina hier mala dva herné módy: mód A a mód B. Mód A predstavoval klasickú hru, zatiaľ čo mód B bol zväčša ťažšou (rýchlejšou) obťažnosťou, ale existovalo zopár výnimiek, pri ktorých sa herné módy výrazne líšili. Módy sa zapínali stlačením príslušného hardvérového tlačidla.

## Referencie


## Pozri aj
* Game Boy

## Iné projekty

Kategória:Herné konzoly
Kategória:Nintendo
Mary Ellen Weberová

**Mary Ellen Weberová** (; * 24. august 1962, Cleveland, Ohio, USA) je americká vedkyňa a astronautka. Vo vesmíre bola dvakrát. V jeseni roku 2019 absolvovala niekoľkodňovú návštevu Slovenska. Navštívila napríklad Žiar nad Hronom a Košice a prednášala študentom stredných a vysokých škôl.

## Život
### Štúdium a zamestnanie
Absolvovala strednú školu Bedford High School v meste Bedford a potom pokračovala v štúdiu na Purdue University. Ukončila ho v roku 1980. Následne študovala na kalifornskej univerzite University of California v Berkeley, kde v roku 1988 získala doktorát.

Od roku 1992 bola po základnom výcviku členkou jednotky astronautov v Houstone v agentúre NASA. Tam zostala 10 rokov.

Je vydaná.

### Lety do vesmíru
Na obežnú dráhu sa dostala dvakrát, v raketoplánoch. Mala funkciu letový špecialista a strávila vo vesmíre 18 dní, 18 hodín a 29 minút. Pri druhom lete pracovala aj na Medzinárodnej vesmírnej stanici.

Bola 328. človekom vo vesmíre, 29. ženou.

* STS-70 Discovery (13. júl 199522. júl 1995)
* STS-101 Atlantis (19. máj 200029. máj 2000)

## Referencie


## Iné projekty

## Externé odkazy
* Na webe MEK-Kosmo
* Na webu Space 40

## Zdroj

Kategória:Kozmonauti USA
Kategória:Kozmonautky
Kategória:Absolventi Purdue University
Kategória:Absolventi University of California, Berkeley
Kategória:Osobnosti z Clevelandu (Ohio)
Comet Interceptor

***Comet Interceptor*** (stíhačka komét) je robotická misia kozmickej sondy vedená Európskou vesmírnou agentúrou (ESA), s plánovaným štartom v roku 2029. Sonda bude „zaparkovaná“ v libračnom bode L <sub>2</sub> Slnka a Zeme a zhruba tri roky pripravená na let k dlho periodickej kométe, ktorá sa objaví v jej dosahu.

Hlavným riešiteľom je Geraint Jones z Mullard Space Science Laboratory v Spojenom kráľovstve. Maximálne náklady na kozmickú sondu, bez vedeckých nástrojov a ceny štartu, sú stanovené na 150 miliónov EUR.

## Prehľad
Dlhodobé kométy majú vysoko excentrické obežné dráhy a periódu obehu v rozmedzí od 200 do tisíce rokov. Zvyčajne sa objavujú iba mesiace pred tým, ako prejdú vnútornou Slnečnou sústavou a vrátia sa do vzdialených častí vonkajšej Slnečnej sústavy. To je príliš málo času na plánovanie a spustenie misie. Preto ESA bude „parkovať“ sondu *Comet Interceptor* na stabilnej halo orbite okolo L <sub>2</sub> bodu Slnko-Zem a čakať na zistenie vhodnej kométy, ktorú môže dosiahnuť a blízko nej preletieť.

Misia *Comet Interceptor* je jedinečná v tom, že je navrhnutá tak, aby sa stretla s doteraz neznámym cieľom, pričom musí čakať 2 až 3 roky na cieľ, ktorý môže dosiahnuť s primeranou zmenou rýchlosti (delta-v) v rámci celkovej dĺžky misie približne 5 rokov.  Základná konštrukcia je solárny elektrický pohon.

Nájdenie vhodnej kométy na prelet bude závisieť od pozemných pozorovacích prieskumov, ako sú Pan-STARRS, ATLAS alebo budúci Large Synoptic Survey Telescope (LSST). V prípade, že nebude možné včas zachytiť dlhodobú kométu, preskúma záložnú krátkodobú kométu (napríklad: 73P/Schwassmann-Wachmann). Existuje tiež možnosť zachytiť medzihviezdny objekt prechádzajúci cez slnečnú sústavu, ak to umožní dynamika obežnej dráhy.

Hlavným cieľom misie je „preskúmať novú kométu vrátane jej povrchového zloženia, tvaru, štruktúry a zloženie plynovej kómy“.

*Comet Interceptor* sa vyvíja ako prvá misia ESA triedy Fast (F-class) programu Cosmic Vision. Misiu plánuje a rozvíja konzorcium, ktoré zahŕňa ESA a japonskú vesmírnu agentúru JAXA. *Comet Interceptor* bude zdieľať nosič s vesmírnym teleskopom ARIEL ESA, ktorý bude tiež umiestnený v libračnom bode L2. 

## Sekundárne sondy
Aby skúmala cieľ z ešte väčšej blízkosti, niekoľko týždňov pred preletom okolo kométy vypustí hlavná sonda (sonda A) dve malé sondy (B1 a B2), pričom každá by niesla doplnkové užitočné vedecké zaťaženie a odobrala vzorky z komy. Každá z troch sond bude skúmať zloženie plynov, tok prachu, hustotu, magnetické polia, interakciu plazmy a slnečného vetra, na vytvorenie trojrozmerného profilu oblasti okolo kométy.

## Referencie


Kategória:Plánované sondy
Kategória:Sondy ESA
Kategória:Kometárne sondy
Kubalonka

**Kubalonka** môže byť:

* vrch v Sliezskych Beskydách v Poľsku, pozri Kubalonka (vrch)
* priesmyk v Sliezskych Beskydách v Poľsku, pozri Kubalonka (priesmyk)
* časť dediny Istebna v Sliezskom vojvodstve v Poľsku, pozri Istebna
Kubalonka (priesmyk)

náhľad|Kostol svätého kríža pod priesmykom Kubalonka
**Kubalonka** () je priesmyk v poľskej časti Sliezskych Beskýd, medzi vrcholmi Kubalonka () a bezmenným vrchom s výškou  Oddeľuje dve hlavné časti pohoria – *pásmo Čantoryje* a *pásmo Baraniej Góry*. Cez priesmyk vedie vojvodská cesta 941 z Wisły do Istebnej.

Hneď pod priesmykom sa nachádza komplex Strediska pľúcnych chorôb detí a mládeže (ktoré vzniklo v roku 1937 ako sanatórium na liečbu tuberkulózy u detí). O niečo ďalej sa nachádza Kostol svätého kríža z roku 1779, ktorý bol na toto miesto presunutý z Przyszowic v rokoch 19571958.

V okolí priesmyku sa nachádzajú reštaurácie, bary a penzióny. Na svahoch Kubalonky sú trasy pre bežecké lyžovanie a biatlonová strelnica. Na vrchole priesmyku je križovatka turistických chodníkov, okrem iného tu prebieha Hlavná beskydská magistrála.

## Referencie

## Literatúra
* Barański Mirosław, *Beskid Śląski. Pasmo Baraniej Góry*, Wydawnictwo PTTK „Kraj”, Warszawa 1999, 

## Zdroj

Kategória:Sliezske Beskydy
Kategória:Priesmyky a sedlá v Poľsku
Scholastikos

**Scholastikos** (gr. σχολαστικός, lat. scholasticus) môže byť:

* označenie študenta rétoriky alebo práva v Rímskej ríši
* od 4. do 8. storočia označenie právnika v neskorej Rímskej ríši/Byzantskej ríši
* meno
** kresťanský historik na prelome 4. a 5. storočia, pozri Sokrates Scholastikos
** kresťanský spisovateľ a historik za vlády Justiniána I., pozri Agathias Scholastikos 
** kresťanský historik v 6. storočí, pozri Evagrius Scholastikos
** ravenský exarcha v rokoch 713723, pozri Scholastikos (exarcha)
** skythopolský biskup a teológ v 6. storočí, pozri Ján Scholastikos
** konštatínopolský patriarcha v rokoch 565577, pozri Ján III. (konštantínopolský patriarcha)
** grécky spisovateľ a prekladateľ z latinčiny v 6. storočí, pozri Epifanius Scholastikos

## Pozri aj

* scholastika
* scholastika (filozofia)

## Referencie

__DISAMBIG__
Alexios I.

**Alexios I.**/**Alexej I.** môže byť:

* konštatinopolský patriarcha v rokoch 10251043, pozri Alexios I. (konštantínopolský patriarcha)
* byzantský cisár v rokoch 10811118, pozri Alexios I. (Byzantská ríša)
* trapezuntský cisár v rokoch 12041222, pozri Alexios I. (Trapezuntské cisárstvo)
* uhorský šľachtic, palatín a krajinský sudca v 16. storočí, pozri Alexej I. Turzo
* ruský cár v rokoch 16451676, pozri Alexej I. (Rusko)
* ruský patriarcha v rokoch 19451970, pozri Alexej I. (ruský patriarcha)

## Pozri aj
* Alex (prvé meno)
* Alexander (prvé meno)

Kategória:Rozlišovacie stránky – Panovník
Jozef Minárik (literárny historik)

Doc. PhDr. **Jozef Minárik**, CSc. (* 7. január 1922, Čertižné – † 24. november 2008, Bratislava) bol slovenský literárny historik, špecialista na staršiu slovenskú literatúru, editor a prekladateľ z latinskej stredovekej literatúry.

## Dielo
* 1958 – *Dejiny slovenskej literatúry I* (spoluautor)
* 1958 – *Dejiny staršej slovenskej literatúry*
* 1969 – *Literatúra I* (spoluautor)
* 1973 – *Tri literárnoestetické rozbory zo staršej slovenskej literatúry*
* 1977 – *Stredoveká literatúra*
* 1984 – *Z klenotnice staršieho slovenského písomníctva I* (spoluautor)
* 1984 – *Baroková literatúra*
* 1985 – *Z klenotnice staršieho slovenského písomníctva II* (spoluautor)
* 1989 – *Z klenotnice staršieho slovenského písomníctva III* (spoluautor)
* 2002 – *Kratochvíľne historky pisára Šahrazáda*

## Referencie

## Externé odkazy
* 
* Diela Jozefa Minárika v súbornom katalógu Slovenskej národnej knižnice

Kategória:Slovenskí spisovatelia
Kategória:Slovenskí literárni historici
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Kategória:Pracovníci Slovenskej akadémie vied
Kategória:Osobnosti z Čertižného
Lara Croft

**Lara Croft** je hlavná postava videohernej série Tomb Raider.  Debutovala v rovnako pomenovanej hre vyrobenej britským štúdiom Core Design, vydanej v roku 1996.

Lara je britská archeologička a gymnastka, ktorá preskúmava rôznorodé starobilé hrobky a ruiny po celom svete, pričom sa často dostáva do kontaktu s nebezpečnými zločincami a fantastickými príšerami.

Okrem videohier sa objavila v mnohých komiksoch, ale aj v troch celovečerných filmoch: dvakrát stvárnená herečkou Angelinou Jolie a raz Aliciou Vikanderovou.

Ide o jednu z najobľúbenejších ženských postáv z videohier, ale svojou veľkou popularitou presiahla herný priemysel a stala sa ikonou modernej populárnej kultúry a dokonca i sex symbolom.

## Opis postavy
Lara Croft je britská žena aristokratického pôvodu, ktorá sa živí ako archeologička a lovkyňa pokladov. Hoci detaily jej pôvodu sa líšia medzi jednotlivými hrami (vzhľadom na to, že ich vyrábali viaceré štúdiá), jej dnes už ikonický vzhľad sa zanecháva bez väčších zmien: Lara je mladá, atletická žena s hnedými vlasmi (často nosenými v cope, alebo vo vrkoči), ktorej oblečenie pozostáva z crop topu (zväčša modrej, alebo hnedej farby), rukavíc, čižiem a krátkych nohavíc. Proti rôznym nepriateľom sa bráni dvoma pištoľami, často i brokovnicou.
## Herná séria

## Celovečerné filmy

## Referencie

## Iné projekty

Kategória:Postavy z videohier
Pokémon X a Y

**Pokémon X a Y** je dvojica hier vyrobených japonským štúdiom Game Freak a vydaných spoločnosťou Nintendo pre konzolu Nintendo 3DS. Na trh vyšla 12. októbra 2013 a je to prvá dvojica hier hlavnej Pokémon série, ktorá mala jednotný celosvetový dátum vydania.

Ide o prvé hry šiestej generácie Pokémon hier. Najväčšími zmenami bola plne trojrozmerná grafika, 72 nových druhov Pokémonov, jeden nový typ Pokémonov ("Fairy", v preklade "víla") a vylepšené internetové funkcionality.

## Dej
### Svet
Pokémon X a Y sa odohrávajú v regióne Kalos, ktorý bol inšpirovaný Francúzskom a francúzskou kultúrou, s veľkým dôrazom na módu: sú to prvé hry v sérii, kde si hráči môžu meniť oblečenie svojej postavy. Tvar celého regiónu kopíruje severnú polovicu Francúzska a po celom regióne sa nachádzajú miesta inšpirované skutočnými, ako napríklad hlavné mesto Lumiose City inšpirované Parížom.

### Zápletka
Hráčova postava (chlapec, alebo dievča) sa so svojou matkou prisťahovala do regiónu Kalos. Krátko po príchode sa spriatelí so štvoricou hravých kamarátov a spoločne prechádzajú celú krajinu, trénujúc svojich Pokémonov a zbierajúc pri tom odznaky za svoje víťazstvá. Počas svojich ciest ale opakovane narážajú na "Team Flare", organizáciu módnych chuligánov, ktorí majú tajné, zlovestné plány na využitie legendárneho Pokémona Xerneasa, alebo Yveltala (v závislosti na hre).

Kategória:Počítačové hry z 2013
Kategória:Hry pre Nintendo 3DS
Kategória:Pokémon
Kategória:Počítačové hry na hrdinov
Kategória:Japonské videohry
Vojty

náhľad|Kaplnka v osade Murčovci
**Vojty** sú mestská časť mesta Čadca. Nachádza sa v najjužnejšej časti katastrálneho územia mesta, približne 4 km južne od centra, v oblasti potoka Rieka v severovýchodnej časti Rakovskej hornatiny (časť Javorníkov). Na území Vojtov sa nachádza najvyšší bod Čadce, Chotárny kopec.  Územie sa delí na osady: Blažkovci, Burdovci, Črchľa, Janščovci, Lazy, Murčovci, Podhrady a Vojty. Hornaté územie je riedko a nesúvisle osídlené, v roku 2001 mala mestská časť iba 31 stálych obyvateľov, s predpokladom ďalšieho poklesu, využitie budov sa postupne mení na rekreačné (chaty, chalupy).  

Na severe susedia s mestskou časťou Rieka, na severovýchode s Horelicou, na juhovýchode s Krásnom nad Kysucou, na juhu s Dunajovom, na juhozápade s Ochodnicou a na severozápade so Zákopčím. Prístup verejnou dopravou je obmedzený, konečná zastávka MHD sa nachádza na severnom okraji územia, na hranici s Riekou.

Cez Vojty prebiehajú viaceré turistické chodníky, vrátane  *Javorníckej magistrály*, v zimnom období sa upravuje *Beskydsko - Javornícka lyžiarska bežecká magistrála*. Na území mestskej časti sa nachádzajú tri minerálne pramene prepojené náučným chodníkom, jeden z nich tvorí prírodnú pamiatku Vojtovský prameň.

## Referencie

Kategória:Mestské časti Čadce
Rieka (Čadca)

**Rieka** je mestská časť mesta Čadca. Nachádza sa v juhozápadnej časti katastrálneho územia mesta, približne 2 km od centra, v oblasti potoka Rieka v severovýchodnej časti Rakovskej hornatiny (časť Javorníkov). Územie sa delí na súvisle osídlené údolie potoka Rieka s osadami: Belajka, Gajdošovci, Kapustovci, Kraviarky, Rebrošovci a Rieka a osady Husárikovci a Krkoškovci, roztrúsené po okolitých kopcoch.

Na severozápade susedia s mestskou časťou U Hluška, na severovýchode s centrom, na východe s Horelicou, na juhovýchode s Vojtami, na juhozápade so Zákopčím a na západe s Rakovou. Spojenie verejnou dopravou zabezpečujú linky MHD číslo 3 (z centra) a 8 (do centra).

Cez Rieku prebieha  *Javornícka magistrála*, pri hoteli Husárik začína jeden úsek *Beskydsko - Javorníckej lyžiarskej bežeckej magistrály*. 

## Referencie

Kategória:Mestské časti Čadce
U Hluška

náhľad|Sídlisko Kýčerka
**U Hluška** je mestská časť mesta Čadca. Nachádza sa v západnej časti katastrálneho územia mesta, približne 1 km západne od centra a spolu s časťou U Sihelníka tvorí urbanistický okrsok, v ktorom žije zhruba polovica obyvateľov mesta. Nachádza sa v Hornokysuckom podolí (podcelok Turzovskej vrchoviny), nad ktorým sa dvíhajú severné svahy Briavy. Podstatnú časť územia tvoria sídliská Kýčerka a Sídlisko III, okrem nich sa tu nachádza aj Kysucká nemocnica s polikinikou a niekoľko osád na okolitých kopcoch.

Na severe susedí s mestskou časťou Podzávoz, na východe s centrom mesta, na juhovýchode s Riekou, na juhozápade s Rakovou a na západe s časťou U Sihelníka.

## Referencie

Kategória:Mestské časti Čadce
U Sihelníka

náhľad|Osada u Sihelníka
**U Sihelníka** (aj **U Siheľníka**) je mestská časť mesta Čadca. Nachádza sa na západnom okraji katastrálneho územia mesta, približne 2 km západne od centra. Nachádza sa v Hornokysuckom podolí (podcelok Turzovskej vrchoviny), v oblasti potoka Sihelník. 

Na severe susedí s mestskou časťou Podzávoz, na východe s časťou U Hluška, na juhu a západe s Rakovou.

Kategória:Mestské časti Čadce
Mlok horský

**Mlok horský** (staršie: **mlok vrchovský**, **mlok alpský**; lat. *Ichthyosaura alpestris*, *Mesotriton alpestris*, *Triturus alpestris*, *Molge alpestris*) je druh mloka z čeľade salamandrovité.

## Rozšírenie
Je rozšírený hlavne stredom Európy: sever Španielska, veľmi riedko na Britských ostrovoch, od Francúzska po Nemecko a juh Poľska, na východ po Karpaty, na juh po Taliansko a Balkán. Obýva hlavne horské a podhorské oblasti až do výšky  Je viazaný na vodu a chladné oblasti. V nižších polohách obľubuje zatienené vodné plochy, vo vyšších polohách slnečné. V miestach výskytu je hojný.

Na Slovensku je zákonom chránený.

## Opis
Medzi európskymi druhmi je veľmi farebný. Samce sú počas párenia svetlé, majú oranžový až červený spodok, čierne bodky a modrobiele pruhy na bokoch. Farebnosť samcov sa po párení vráti do strakato hnedej. Farebnosť je variabilná. Samice sú menej pestré, majú žlté bruško a chrbát strakato hnedý, kamuflovaný.

Je aktívny cez deň aj v noci. Počas párenia žije hlavne vo vode, mimo tohto obdobia žije na súši.

Patrí medzi stredne veľké druhy mloka. Samice sú väčšie a dorastajú do 12 cm, samce do 9 cm. Samica kladie 250 až 530 vajíčok.

Dospelé jedince sa živia hmyzom, červami, slimákmi ale aj žubrienkami a larvami iných mlokov a žiab. Má sklon ku kanibalizmu.

U tohto druhu sa často objavuje juvenilizácia, čiže pohlavná zrelosť lariev a dospelé jedince so žiabrami. S inými druhmi sa kríži výnimočne. Dožíva sa 10 až 20 rokov.

## Taxonómia
Poddruhy sa delia hlavne podľa geografického výskytu.
**I. alpestris alpestris* – väčšina strednej a severozápadnej Európy, Alpy a severné Karpaty
**I. alpestris montenegrina* – Čierna Hora (aj populácie v minulosti označené ako *I. a. serdara*)
**I. alpestris veluchiensis* –  sever Albánska po Grécko
**I. alpestris apuanus* – severné Taliansko, nie Alpy (*I. alpestris inexpectatus*, populácia v južnom Taliansku je súčasťou *I. a. apuanus*)
**I. alpestris reiseri* – sever a stred Dinár
**I. alpestris cyreni* – sever Španielska

## Referencie

## Iné projekty

Kategória:Salamandrovité
Kategória:Najmenej ohrozené druhy
Kategória:Zákonom chránené živočíchy na Slovensku
Čajkovič

**Čajkovič** (ženský variant: **Čajkovičová**) je slovenské a české priezvisko so zaznamenaným rozšírením na Slovensku a v Česku.

Na Slovensku sa v roku 1995 nachádzalo 298-krát. Najčastejšie sa vyskytovalo v lokalitách ako Pezinok, okres Bratislava-vidiek (od roku 1996 Pezinok) (64); Mojzesovo, okres Nové Zámky (26); Ružinov (obec Bratislava), okres Bratislava II (24);  Karlova Ves (obec Bratislava), okres Bratislava IV (22); Trnava, okres Trnava (21); Vištuk, okres Bratislava-vidiek (od roku 1996 Pezinok) (10); Nováky, okres Prievidza (8); Vráble, okres Nitra (5); Petržalka (obec Bratislava), okres Bratislava V (4); Rimavská Sobota, okres Rimavská Sobota (4); Viničné, okres Bratislava-vidiek (od roku 1996 Pezinok) (4); Šenkvice, okres Bratislava-vidiek (od roku 1996 Pezinok) (4) a Belek (obec Podhájska), okres Nové Zámky (3).

V Česku sa v roku 2016 nachádzalo 23-krát. Najčastejšie sa vyskytovalo v lokalitách ako České Budějovice (8), Aš (2), Liberec (2), Ostrov	(2), Tachov (2), Kolín (1) a Karlovy Vary (1), Mariánské Lázně (1) a Prostějov (1).

## Známi nositelia
* Maxim Čajkovič (* 2001), slovenský hokejista
* Denisa Čajkovičová (* 2002), slovenská bubeníčka

## Referencie

Kategória:Priezviská na Slovensku
Kategória:Priezviská v Česku
Princezná Peach

**Princezná Peach** (v starých hrách známa aj ako **Princezná Toadstool**) je jedna z hlavných fiktívnych postáv videohernej série Super Mario od japonskej spoločnosti Nintendo. Prvýkrát sa objavila v roku 1985 ako vedľajšia postava hry Super Mario Bros. Tvorcami postavy sú herný dizajnér Šigeru Mijamoto a ilustrátor Yoichi Kotabe. Od roku 2025 ju v anglických hrách dabuje Courtney Linová.

Princezná Peach sa objavila vo veľkej väčšine Super Mario hier ako vedľajšia postava s tým, že hrateľná býva v rôznych vedľajších herných sériách, ako napríklad Mario Kart a Mario Party. Doteraz bola hlavnou hrdinkou iba v jednej hre, a to v Super Princess Peach pre konzolu Nintendo DS.

Okrem videohier vystupovala aj v rôznych komiksoch a animovanom seriáli.

## Opis postavy
Peach je milá, nežná princezná z "Mushroom Kingdom" (v preklade "Hubového kráľovstva"), ktorému vládne. Obľubuje ružovú farbu a je zaľúbená do inštalatéra Maria, ktorý ju často musí zachrániť po únose diabolským korytnačím drakom Bowserom.

Jej ikonický vzhľad tvoria ružové šaty, dlhé biele rukavice, modré náušnice a zlatá koruna. V hre Super Mario Bros., v ktorej debutovala, bol jej vzhľad kvôli technickým limitáciám konzoly Nintendo Entertainment System iný: mala biele šaty a červené vlasy.

## Iné projekty

Kategória:Nintendo
Kategória:Postavy z videohier
Kategória:Fiktívne princezné
Mario Kart Wii

**Mario Kart Wii** je japonská videohra pre konzolu Wii. Ide o šiesty diel hernej série Mario Kart spoločnosti Nintendo.

Na trh vyšla 10. apríla 2008. Predalo sa jej vyše 37 miliónov kópií, čo ju robí druhou najpredávanejšiou videohrou konzoly Wii, ale zároveň aj najpredávanejším dielom série a najpredávanejšou pretekárskou videohrou pre Nintendo Wii všetkých čias.

## Hra
Hra ponúka singleplayer i multiplayer herné režimy. Každý hráč ovláda postavu zo Super Mario, alebo Donkey Kong série, ktorá riadi svoju motokáru, alebo motorku (pričom *Mario Kart Wii* je v sérii prvou hrou, ktorá obsahuje motorky).

### Hrateľné postavy
*Mario Kart Wii* obsahuje dokopy 26 rôznych hrateľných postáv: 12 z nich sú dostupné na začiatku hry, zvyšných 14 musia hráči odomknúť výhrou v turnajoch, alebo splnením špecifických úloh. Všetky postavy sa od seba líšia svojou veľkosťou a hmotnosťou, čo ovplyvňuje výkon a správanie ich vozidiel na cestách.

## Externé odkazy
*  (po anglicky)

Kategória:Hry pre Wii
Kategória:Nintendo
Kategória:Japonské videohry
Virtual Console

right|thumb|Virtual Console logo na Wii U

**Virtual Console** je digitálna distribučná služba japonskej spoločnosti Nintendo, dostupná na ich herných konzolách Wii, Nintendo 3DS a Wii U. Služba ponúka emulované hry zo starších konzol, prevažne tých od Nintenda.

## Technické úpravy starých hier
Distribuované hry sú verne emulované, bez zmien ich funkcií či hrateľnosti. Jediným zásahom býva odstránenie alebo tlmenie silných svetelných a blikajúcich efektov v niektorých hrách, čo bolo spravené v záujme zníženia rizika vyvolania záchvatov v ľuďoch trpiacich epilepsiou.

Všetky hry podporujú režim hry viacerých hráčov ak majú nové konzoly zapojený dostatočný počet herných ovládačov. Výnimkou sú Game Boy a Game Boy Color hry dostupné na konzole Nintendo 3DS, nakoľko emulované verzie ich hier neboli naprogramované tak, aby namiesto pôvodného Game Link kábla využívali bezdrôtové pripojenie konzoly 3DS. Jedinou výnimkou sú Pokémon hry prvej a druhej generácie.

## Externé odkazy
* www.nintendo.com/games/virtual-console-games/ Oficiálna stránka Virtual Console (po anglicky)

Kategória:Videohry
Kategória:Nintendo
Kategória:Wii
Brioška

náhľad|Brioška
**Brioška** (fr. *brioche)*, je sladké pečivo pôvodom z Francúzska, podobné mazancu. Pečie sa zo sladkého kysnutého cesta, ktoré obsahuje množstvo masla, vajce, a často i hrozienka. Vďaka tomu je jej striedka jemná a lahodná. Známy francúzsky šéfkuchár Joël Robuchon ju popisuje ako "ľahkú a mierne nadýchanú v závislosti na pomere masla a vajec." Môže mať mnoho  tvarov, napríklad bochník, veniec či uzlík.

Povrch briošiek sa po vykysnutí tesne pred pečením potiera žĺtkom, vďaka čomu je potom kôrka zlatohnedá a odlupujúca sa. 

Briošky sa často podávajú s kávou k raňajkám, s ovocím či čokoládou môžu byť súčasťou dezertov.

Kategória:Francúzska kuchyňa
Losskij

**Losskij** môže byť:
* Nikolaj Onufrijevič Losskij (18701965), ruský filozof
* Vladimir Nikolajevič Losskij (19031958), pravoslávny teológ
14. Medzinárodný filmový festival Cinematik 2019

[thumb|250px|right|[Dom umenia Piešťany|Dom umenia vo festivalovej výzdobe, v popredí autobus *Bažant Kinematografu*.]]
**14. medzinárodný filmový festival [[Cinematik]] 2019** sa konal v Piešťanoch v dňoch 10.-15. septembra 2019. Hlavnú cenu pre najlepší európsky film roka získala snímka Favoritka Yorgosa Lanthimosa.

## O festivale
Cinematik 2019 priniesol najlepšie európske filmy natočené za roky 2018 a 2019, v súťažnej kategórii zvolené ako výsledok hlasovania európskych filmových kritikov. Organizátori zvolili dizajn pre 14. ročník v oranžovo-modrých farbách, zobrazujúci v zvučke rôzne emócie, ktoré môže divák pri filmoch prežívať.

Otvárací ceremoniál za účasti predstaviteľov štátu, diplomatických misií a miestnej samosprávy bol spojený s premiérou amerického filmu *[[Kam si zmizla, Bernadette?]]*, ďalším vrcholom podujatia bola slovenská premiéra juhokórejského filmu *[[Parazit (film)|Parazit]]* režiséra Joon Ho Bonga, pri ktorom sa vďaka obrovskému záujmu niekoľko stoviek divákov ani nedostalo do sály Domu umenia.

[thumb|250px|right|[Dom umenia Piešťany|Dom umenia v Piešťanoch, jedno z dejísk festivalu s najväčšou kinosálou na Slovensku.]]
## Sekcie
### Súťažné sekcie
*Krajiny v zátvorke indikujú štáty, ktoré sa podieľali na koprodukcii jednotlivých filmov.*
* Meeting Point Europe
** *[[Favoritka]]* (The Favourite), réžia Yorgos Lanthimos (  )
** *Z milosti Božej* (Grâce à Dieu), réžia François Ozon ( )
** *[[Donbas (film)|Donbas]]* (Donbass), réžia Sergei Loznitsa (    )
** *Diamantino*, réžia Gabriel Abrantes a Daniel Schmidt (  )
** *Monos*, réžia Alejandro Landes (    )
** *[[High Life (film)|High Life]]*, réžia Claire Denis (    )
** *Špinavý boh* (Dirty God), réžia Sacha Polak (   )
** *Zombi child*, réžia Bertrand Bonello ()
** *The Souvenir*, réžia Joanna Hogg ( )
** *Pri bráne večnosti* (At Eternity's Gate), réžia Julian Schnabel (    )

* Cinematik.doc
** *Dobrá smrť*, réžia Tomáš Krupa
** *Batastories*, réžia Peter Kerekes
** *Tereza – náboj lásky*, réžia Peter Gašparík
** *Stratený domov*, réžia Juraj Mravec ml.
** *[[Skutok sa stal]]*, réžia Barbora Berezňáková
** *Švédi z osady*, réžia Katarína Farkašová
** *Svetozár Stračina*, réžia Pavol Barabáš
** *Volanie*, réžia Erik Praus
** *Ján a Martina*, réžia Henrich Krejča

### Nesúťažné sekcie
* Cesty slávy
* Čo dom dal 
* Free Zone
* Nádej
* Portugalsko pod lupou
* Rešpekt João Pedro Rodrigues
* Za hranicou kultu: Čarodejnice
* Žiť znamená zabúdať

[thumb|Ocenený režisér [João Pedro Rodrigues.]]
[thumb|right|Pon Džun-ho, režisér filmu [Parazit (film)|Parazit.]]
## Ocenené snímky
### Meeting Point Europe Award
* **[[Favoritka]]**, réžia Yorgos Lanthimos 

### Cinematik.doc
* **[[Dobrá smrť]]**, réžia Tomáš Krupa a 
* **[[Skutok sa stal]]**, réžia Barbora Berezňáková

### Cena primátora mesta Piešťany
* **Volanie**, réžia Erik Praus

### Cena Rešpekt
* **[[João Pedro Rodrigues]]**

### Cena divákov Audience Award
* **[[Parazit (film)|Parazit]]**, réžia Pon Džun-ho

## Referencie

Kategória:Medzinárodný filmový festival Cinematik
Kategória:2019 na Slovensku
Salamandra

**Salamandra** (skôr staršie [aj v taxonómii] **salamander**) môže byť:
*v biológii (v 19. stor. [a dodnes po česky] aj *mlok*):
**slovenský názov niektorých rodov z čeľade salamandrovité (sú to prevažne suchozemské rody s guľatým chvostom), pozri pod salamandrovité
**vedecký názov jedného rodu z čeľade salamandrovité (tento rod patrí medzi rody, ktoré sa po slovensky volajú salamandra), pozri Salamandra (rod salamandry škvrnitej)
**skôr staršie: salamandra škvrnitá 
**skôr neformálne (sčasti pod vplyvom zahraničných textov): 
***príslušník (v užšom zmysle len suchozemských taxónov z) radu mloky (Caudata, Urodela), pozri chvostnaté obojživelníky
***príslušník čeľade salamandrovité, pozri salamandrovité
*v mytológii: a) bytosť žijúca v ohni, b) duch ohňa (podľa Paracelsa), pozri salamandra (mytológia)

**Salamander** môže byť aj:
*jašterica
*v hutníckom slangu: usadenina v peci, zliatok, synonymum: sviňa, pozri zliatok (sviňa) 

## Zdroje
Cooking Fever

***Cooking Fever*** je simulačná mobilná hra o varení, ktorá bola vyvinutá spoločnosťou Nordcurrent. V hre hráči spravujú rôzne reštaurácie tým, že vyrábajú jedlá a nápoje, obsluhujú zákazníkov a zarábajú peniaze. Hráči musia vykonať určité vylepšenia svojich kuchynských spotrebičov a vnútorných prvkov, aby prešli na vyššiu úroveň.

Od svojho uvedenia na trh v roku 2014 sa Cooking Fever stala jednou z najpopulárnejších mobilných hier, ktorá bola v roku 2017 kumulatívne stiahnutá viac ako 100 miliónovkrát.

1. decembra 2017 sa spoločnosť Nordcurrent spojila s Coca-Cola s cieľom vydať aktualizáciu, v ktorej hráči môžu predávať oficiálne nápoje Coca-Cola v hre. Od 4. decembra 2018 boli odstránené všetky odkazy na Coca-Cola.

## Gameplay
Cooking Fever má momentálne tri rôzne režimy; prvá obrazovka je mesto, ktoré má 10 reštaurácií, druhým režimom je ostrov Paradise Island, ktorý má v súčasnosti 9 reštaurácií, a nakoniec tretím režimom sú alpské hory, ktoré v súčasnosti majú 8 reštaurácií. Predajňa pre rýchle občerstvenie je k dispozícii na začiatku hry a ďalšie reštaurácie budú k dispozícii pri zvyšovaní úrovne známej ako XP. Každá reštaurácia má 40 úrovní na hranie a je potrebné minimálne skóre, aby ste sa dostali na ďalšiu úroveň. K dispozícii sú aj nákupy v aplikácii; ak sa tak hráč rozhodne, môže minúť skutočné peniaze za to, aby získal ďalšie mince a drahokamy namiesto toho, aby si ich počas hry zarobil. 

## Referencie

*

## Externé odkazy
* 

Kategória:Hry pre iOS
Kategória:Hry pre Android
Kategória:Počítačové hry z 2014
Hill Climb Racing

**Hill Climb Racing** je 2D fyzicky založená závodná hra od fínskych vývojárov Fingersoft. Hra bola vydaná na Google Play a App Store v roku 2012. Počas 1. roka od vydania bola hra stiahnutá viac ako stomiliónkrát. Hry Hill Climb Racing a Hill Climb Racing 2 prekonali 1 miliardu stiahnutí v apríli 2018.

## Zdroj

Kategória:Pretekárske počítačové hry
Kategória:Hry pre Windows
Kategória:Hry pre Windows Phone
Kategória:Hry pre iOS
Kategória:Hry pre Android
Kategória:Počítačové hry z 2012
Patrovec

**Patrovec** môže byť:
* osada a miestna časť obce Veľká Hradná, okr. Trenčín, pozri Patrovec (Veľká Hradná)
* poľovnícky zámok v horeuvedenej osade, pozri Patrovec (zámok)
* lokalita a výšková kóta v Strážovských vrchoch, v katastrálnom území obce Uhrovské Podhradie, pozri Patrovec (vrch)
Grigor Narekaci

Svätý **Grigor Narekaci** (iné mená: **Gregor Narecký**, ** Gregor z Nareku**; ; * medzi 940951 † 1003 alebo 1110) bol arménsky básnik a filozof, považovaný za „najväčšieho lyrického básnika stredovekej a hlavnú osobnosť arménskej literatúry 10. storočia“ a najväčšiu osobnosť arménskej literatúry.

## Život
Informácií o živote Grigora je málo, sporný je už dátum narodenia. Tradične je uvádzaný rok 951, pravdepodobnejší je však interval 940951. Celkovo je o jeho živote známe iba málo.

Jeho otec bol Chosrov, ktorý pôsobil (po smrti Grigorovej matky) ako biskup v Andzewaciku. Kvôli osobným sporom s katolikosom bol daný do anatémy, zachovaná korešpondencia uvádza, že sa tak stalo kvôli osobným sporom. Chosrov je autor výkladu k (arménskej liturgii).

Grigor získal vzdelanie v kláštori v Nareku pri jazere Van, spolu so svojim bratom. Opátom kláštora bol jeho strýko Anania Narekaci. Tu pôsobil väčšinu svojho života ako kňaz a učiteľ. Bol vášnivý čitateľ, poznal diela gréckej (napr. Irenej z Lyonu, kapadócki otcovia, Ján Zlatoústy, Evagrius Ponticus, Pseudo-Dionýzios Areopagita), sýrskej (Efraim) a arménskej teológie a mystiky a rovnako aj gréckej filozofie (Platón, Aristoteles, novoplatonizmus).

Zomrel 7. októbra 1003 (tradičný dátum) alebo v roku 1010.

## Dielo
Grigor Narekaci napísal viacero diel, rané patria medzi menej známe. Z exegetických je to komentár k Piesni piesní, kde využíva alegorickú interpretáciu lásky medzi ženíchom (Kristus) a nevestou (cirkev), odlišnú od Gregora Nysského. Ako autor cirkevnej hymnografie vytvoril chválospevy (tagh) na rôzne sviatky.

Celkovo vytvoril (podľa súčasných poznatkov) 15 diel.

### Kniha nárekov
Kniha nárekov je vrcholné dielo Grigora, vzniklo „na prianie jeho spolubratov v kláštore v Nareku s úmyslom, aby slúžilo aj po autorovej smrti všetkým kresťanským nárokom ako univerzálna príručka ľútosti a pokánia.“ Predstavuje „najvyššie vyjadrenie arménskej mystickej poézie“.

Kniha nárekov je napísané v grabare, členená na 95 kapitol a obsahuje vyše 10 000 veršov. Zachovalo a viac ako 200 rukopisov (najstarší z roku 1172), po prvýkrát vyšla v tlačenej podobe v roku 1673 v Marseille.

## Vplyv
Prezývali ho „Pindaros Arménska“. Vo svojej tvorbe „prekonal meravosť, jednotvárnosť a viazanosť na liturgiu a zaviedol do nej tvárne folklórne prvky a jazykové neologizmy.“

V Arménskej apoštolskej cirkvi považovaný za svätca, jeho sviatok je 27. februára. Rovnaký deň slávenia má podľa Rímskeho martyrológia vyhradený aj v Katolíckej cirkvi.

Mimoarménsky vplyv Grigora na teológiu či cirkev je slabý (podobne ako ostatných arménskych Otcov). Dňa 12. apríla 2015 (100. výročie arménskej genocídy) ho pápež František zaradil medzi učiteľov Cirkvi.

## Referencie

## Ďalšia literatúra
* 
* 
* 
* 

Kategória:Arménski spisovatelia
Kategória:Arménski básnici
Kategória:Arménski orientálni ortodoxní svätci
Kategória:Arménski katolícki svätci
Kategória:Učitelia cirkvi
Kategória:Narodenia v 951
Kategória:Úmrtia v 1003
Kategória:Katolícki svätci majúci sviatok 27. februára
Slovensko.Digital

**Slovensko.Digital** je občianske združenie zamerané na zvýšenie kvality digitálnych služieb štátu na Slovensku.

Členovia združenia sa sústreďujú na to, aby mali digitálne služby štátu jednoduchosť, zmysluplnosť a aby zodpovedali trhovým cenám. Snažia sa o zvýšenie transparentnosti a efektívnosti vynakladania verejných zdrojov a participáciu odbornej verejnosti pri elektronizácii verejnej správy.

Združenie existuje od roku 2016 a svoju inšpiráciu čerpá aj v krajinách, ktoré sú na popredných miestach kvality elektronizácie verejnej správy.

Ako doterajšie výsledky práce združenie v roku 2019 uvádza nasledovné:
* zastavenie nevýhodných projektov za viac než 300 miliónov EUR
* mobilizácia najväčšej komunity IT odborníkov na platforme Slovensko.Digital
* služba GovBox ktorú používa viac než 600 podnikateľov
* spolupráca firmiem a jednotlivcov presadzujúcich etické podnikanie v IT
* príprava portálu Návody.Digital, ktorý pomáha orientovať sa v byrokracii
* sledovať stovky štátnych projektov na platforme
* možnosť zúčastniť sa volieb desiatkam tisíc občanov cez Voľby.Digital
* vyzbieranie 2 200 podpisov pod hromadnú pripomienku k stratégii informatizácie
* Ekosystém.Slovensko.Digital
* dosiahnutie 7 000 ľudí pod výzvou Slovensko.Digital
* príprava 20 konkrétnych opatrení ktoré sa podarilo presadiť na zlepšenie štátneho IT

Slovensko.Digital ponúka možnosť spolupráce odbornej i laickej verejnosti v snahe o zlepšenie slovenského IT.

## Referencie

## Externé odkazy
* Oficiálna stránka

Kategória:Občianske združenia na Slovensku
Kategória:Internet na Slovensku
Kategória:Organizácie založené v 2006
Motu proprio

**Motu proprio** () označuje v právnickej terminológii oficiálny akt prijatý bez formálnej požiadavky iných strán. V niektorých jurisdikciách sa pre toto používa pojem *[[sua sponte]]*.

V katolíckom kánonickom práve označuje dokument vydaný pápežom z vlastnej iniciatívy a podpísaný ním. Tento typ dokumentu môže by adresovaný celej Cirkvi, jej časti, alebo aj jednotlivcom. 

Dokument vydaný ako motu proprio je právoplatný, aj keď sa zistí, že dôvody jeho vydania sú nepravdivé alebo podvodné, čo by za normálnych okolností spôsobilo neplatnosť dokumentu. Jeho platnosť je založená na jeho vydaní pápežom z vlastnej iniciatívy, nie na základe uvedenia dôvodov.

Prvé *motu proprio* bolo promulgované pápežom Inocentom VIII. v roku 1484. Aj v súčasnosti predstavuje bežnú formu pápežského reskriptu.

## Referencie

Kategória:Kánonické právo
Kategória:Dokumenty rímskokatolíckej cirkvi
Kategória:Latinské právnické výrazy
DOBRÁ VOĽBA (DV)

**DOBRÁ VOĽBA (DV)** (v rokoch 20222023: **DOBRÁ VOĽBA a Umiernení**, v rokoch 20192022: **DOBRÁ VOĽBA**) bola politická strana na Slovensku. Ciele strany boli oficiálne ohlásené na tlačovej konferencii 19. septembra 2019.

K 5. októbru 2023 bola strana zlúčená so stranou HLAS-SD.

## Vznik strany
V auguste 2019 Tomáš Drucker oznámil zámer založiť novú politickú stranu. Ešte pred oznámením, že strana sa bude volať *Dobrá voľba*, reagoval Robert Fico: „*On jednoducho na to nemá. To je typický kaviarenský, liberálny politik...*“ Drucker reagoval, že požiadavka, aby ostal Tibor Gašpar vo svojej pozícii, existovala a demonštroval ju verejne aj Fico.

12. septembra 2019 odovzdali na ministerstve vnútra takmer 30 000 podpisov od občanov a podali žiadosť o registráciu politickej strany Dobrá voľba. Ďalšou mediálne známou členkou novovznikajúcej strany sa stala ešte v septembri 2019 rektorka Akadémie Policajného zboru Lucia Kurilovská a Tomáš Kuča, riaditeľ tlačového a informačného odboru Úradu vlády. Na stránke strany sú vo februári 2020 ďalej uvedení:

* Michal Sýkora
* Katarína Cséfalvayová
* Branislav Becík
* Radomír Šalitroš
* Anna Ghannamová
* Peter Kresák
* Martin Fedor
* Zuzana Dolinková
* Miroslav Kočan

### Spolupráca s Alojzom Hlinom
15. decembra 2021 mal predseda strany Tomáš Drucker tlačovú konferenciu s bývalým predsedom KDH Alojzom Hlinom s názvom „Vianočná dohoda – Spájame sily“, kde oznámili spoluprácu a zmenu názvu strany na Dobrá voľba a umiernení.

## Volebné výsledky

## Preferencie
Podľa prieskumu Agentúry AKO zverejnenom 6. septembra 2019 má strana potenciál 23,8 % a volebný výsledok by údajne dosiahla 7,4 %. Strana dosiahnutý úspech v prieskumoch považovala za povzbudenie do ďalšej práce.

19. septembra bol zverejnený prieskum agentúry FOCUS, kde „Dobrá voľba“ získala len 2,1 %. Strana bližšie nekomentovala ,čo mohlo spôsobiť tak prudký pokles. Podľa metodiky FOCUS-u nebolo možné určiť 95%-ný interval spoľahlivosti.

## Referencie

## Externé odkazy

* Oficiálna stránka strany
* DOBRÁ VOĽBA v registri strán MV SR 


Kategória:Zaniknuté politické strany na Slovensku
Kategória:Organizácie založené v 2019
Kaplnka Sedembolestnej Panny Márie

**Kaplnka Sedembolestnej Panny Márie** môže byť:
* v Snine, pozri kaplnka Sedembolestnej Panny Márie (Snina)
* v Žiline:
** kaplnka Sedembolestnej Panny Márie (Celulózka)
** kaplnka Sedembolestnej Panny Márie (Lesopark Chrasť)
Chladiaca kvapalina

thumb|right|Chladiaca kvapalina v chladiči
**Chladiaca kvapalina** je kvapalná látka využívaná ako pracovné médium v systémoch s kvapalinovým chladením. Jej úlohou je odoberať teplo z chladenej časti zariadenia alebo chladeného zariadenia a odviesť ho ďalej do chladiaceho systému. V prípade uzavretých systémov sa teplo odovzdáva okoliu prostredníctvom chladiča príp. kondenzátora. V prípade otvorených systémov teplo odchádza priamo s použitou kvapalinou.

Základnou požiadavkou na chladiace kvapaliny je ich vysoká tepelná kapacita, aby bolo množstvo potrebnej chladiacej kvapaliny čo najmenšie. Ďalšie požadované fyzikálne vlastnosti závisia od konkrétnej technickej aplikácie chladiaceho systému.

## Chladiace kvapaliny spaľovacích motorov
### Požiadavky
Pre kvapalinové chladenie spaľovacích motorov sa požadujú nasledovné vlastnosti:
* vysoká tepelná kapacita
* vhodná viskozita, s ohľadom na potrebný príkon čerpadla a prípadné straty netesnosťami
* dostatočne vysoká teplota varu s ohľadom na maximálnu pracovnú teplotu motora
* dostatočne nízka teplota tuhnutia s ohľadom na minimálnu teplotu okolia
* odolnosť proti tvorbe usadenín v systéme
* antikorózne a antikavitačné vlastnosti
* netoxickosť
* primeraná cena

### Používané kvapaliny
Medzi najčastejšie používané kvapaliny pre chladenie spaľovacích motorov patria:
* Voda – má dobrú tepelnú kapacitu, teplotu varu, je dobre dostupná a nie je toxická. Teplota varu sa dá zvýšiť využitím pretlakového chladiaceho systému. Má však vysokú teplotu tuhnutia a nízku odolnosť proti kavitácii. Maximálnu teplotu v prevádzke obmedzuje tvrdosť vody.
** Destilovaná voda – neobsahuje minerály.
** Morská voda – používa sa pri chladení lodných motorov. 
* Etylénglykol – má vysokú teplotu varu (až 198 °C), nižšiu teplotu tuhnutia ako voda (-11,5 °C) ale nižšiu tepelnú kapacitu. Je tiež toxický, má vyššiu tepelnú rozťažnosť a nízku zápalnú teplotu.
** Zmes vody/destilovanej vody a etylénglykolu – podľa vzájomného pomeru zložiek je možné upraviť teploty varu a tuhnutia zmesi.
* Motorový olej – má špecifickú funkciu, len vysoko výkonné motory majú samostatný chladiaci okruh s chladičom oleja. V bežných motoroch chladí exponované časti vnútri motora a odvádza z nich teplo do iných častí motora.
* Motorová nafta – má špecifickú funkciu na chladenie vstrekovačov.

## Chladiace kvapaliny v elektrotechnike
Na chladenie transformátorov sa používa olej.

## Referencie


Kategória:Chladiace médiá
Kategória:Systémy chladenia spaľovacích motorov
Kategória:Chladenie strojov
Najvyšší čas (2019)

***Najvyšší čas*** je pätnásty štúdiový album slovenskej rockovej skupiny Elán, ktorý v roku 2019 vydalo hudobné vydavateľstvo Warner Music. 

Na výrobe tohto albumu sa ako textár najvýraznejšie podieľal Pavol Jursa, ktorý na album prispel šiestimi textami, z toho ku trom zložil aj hudbu, Juraj Soviar otextoval štyri skladby. Po jednom texte prispela dvojica Miro Jurika/Marián Brezáni rovnako ako aj Kamil Peteraj a Boris Filan. Najviac skladieb na album zložili Vašo Patejdl a Pavol Jursa, dvoma skladbami prispeli Jano Baláž, Peter Farnbauer a Štefan Bugala a jednu zložil Jožo Ráž.

## Zoznam skladieb
# „Nechcem byť iný“ (Š.Bugala / P.Jursa) – 3:08
# „Sekery a nože“ (P.Jursa / P.Jursa) – 3:28
# „Ľúbim ťa“ (P.Jursa / P.Jursa) – 3:23
# „Nádherne strapatá“ (V.Patejdl / J.Soviar) – 3:02
# „Sypký dážď“ (P.Farnbauer / P.Jursa) – 3:29
# „Nedráždi Ráža bosou nohou“ (J.Ráž / B.Filan) – 3:08
# „Najvyšší čas“ (J.Baláž / J.Soviar) – 3:12
# „Bulvárne krysy“ (P.Farnbauer / J.Soviar) – 3:55
# „Sto životov“ (P.Jursa / P.Jursa) – 3:03
# „Láska je keď nevieš klamať“ (V.Patejdl / K.Peteraj) – 3:29
# „Iba ty ma vieš“ (J.Baláž / J.Soviar) – 3:46
# „Skúsme to znovu“ (V.Patejdl / P.Jursa) – 3:53
# „Hodina ticha“ (Š.Bugala / M.Jurika, M.Brezáni) – 3:33

## Výroba albumu
;Skupina Elán
* Jožo Ráž – spev, basová gitara, vokály
* Ján Baláž – spev, sólová gitara, vokály
* Vašo Patejdl – spev, klávesy, vokály
* Peter Farnbauer – gitary, klávesy, vokály
* Ľubo Horňák – klávesy, vokály
* Štefan Bugala – bicie nástroje
;Hostia
* Richard Šimurka – saxofón, flauta
* Martin Haas – trombón
* Samuel Šimek – trúbka
* András Madarász – harmonika
* Pavol Jursa – vokály
;Produkcia
* Jano "Puco" Baláž – zvuková réžia
* Jozef Krajčovič, Ján Baláž a Peter Farnbauer – mixáž albumu
* Ján Červenka – mastering
* Dana Baláž, Ján Taufer – fotografie
* Alan Lesyk – obal a dizajn

## Referencie

Kategória:Hudobné albumy z 2019
Kategória:Albumy skupiny Elán
Zoznam predstaviteľov štátov v roku 2019

V **zozname hláv štátov v roku 2019** sú uvedení najvyšší predstavitelia všetkých nezávislých štátov, ktorí vládli v roku 2019. Zoznam je radený abecedne podľa svetadielov. Sú tu uvedené najvyššie hlavy štátov (prezidenti, monarchovia, atď.) a predsedovia vlád (ak taká funkcia existuje), prípadne aj ďalšie významné štátne funkcie (typicky generálny guvernér zastupujúci britskú kráľovnú alebo faktické hlavy štátov, pokiaľ sa líšia od nominálnych hláv).

V zozname je uvedených aj niekoľko území so sporným medzinárodným postavením, ktoré sú *[[de facto]]* nezávislé, *[[de iure]]* sú ale súčasťou niektorého iného štátu.

## Afrika

## Ázia

## Európa

## Severná a stredná Amerika

## Južná Amerika

## Oceánia

## Štáty so sporným medzinárodným uznaním

## Poznámky


## Externé odkazy
*  Rulers.org – stránky zaoberajúce sa predstaviteľmi štátov

Kategória:2019
Kategória:Politické zoznamy
Trojany (Dąbrówka)

**Trojany** je dedina, časť obce Dąbrówka v okrese Wołomin v Mazovskom vojvodstve v Poľsku. Je vzdialená 15 km severovýchodne od mesta Wołomin a 36 km severovýchodne od Varšavy.

V roku 2011 mala dedina 520 obyvateľov.

## Referencie

Kategória:Dediny v Poľsku